Cuneiform Tablet KTS 1 37a
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma a-šùr-re-ṣí-ma a-dí-i <big_gap> ša ki <gap> ša a-šùr-ma-lik a-ta-ta i-ku-nim ù a-šùr-lá-ma-sí a-ṣé-er šál-ma-a-šùr ú a-šùr-ba-ni iš-pu-ru-ni-ni KÙ.BABBAR <big_gap> a-šùr-ma-lik a ma-lá na-áš-pár-tí-im ša i-ku-nim ú a-šùr-lá-ma-sí ú-ší-ru-ma ki-ma a-wa-tum₈ ša É.GAL-lim a-ma-kam da-na-ni ú ma-ṣa-ra-tum ša-ḫu-za-ni áp-lá-aḫ-ma um-ma a-na-ku-ma a-bi-i i-na qá-qí-ri-im da-nim wa-ša-áb ú É-et a-bi-a É.GAL-lúm i-na-ṣa-ar a-sú-ri i-na ḫa-ra-nim ri-ik-sú-um e i-na-me-er-ma a-bi-i a-na ší-li-tim ra-bi-tim e a-dí-i ù É a-bi-a e iḫ-li-iq ù É.GAL-lúm li-bi a-bi-a e ú-ša-am-ri-iṣ a ší-a-tí a-šùr-ma-lik ù KÙ.BABBAR ak-lá um-ma a-na-ku-ma a-dí a-bi i-ša-pá-ra-ni-ma a-šar ú-ša-ḫu-zu KÙ.BABBAR i-du-nu KÙ.BABBAR a-na-kam-ma li-ib-ší a-bi a-ta be-lí a-ta té-er-ta-kà li-li-kam a-šar ma-lá-ak KÙ.BABBAR-pì-kà mì-li-ik ù ki-ma <big_gap> na-áš-pé-er-tum ša a-bi-a <big_gap> ša ku-nu-ki-kà i-la-kam a-wa-tám a-ni-tám i li-bi-a <big_gap> <gap>-ma KÙ.BABBAR ak-lá a-bi a-ta bé-lí a-ta iš-tí pá-ni-im-ma té-er-ta-kà li-li-kam